Աելետ Շաքեդ

Աելետ Շաքեդ (, ), իսրայելցի քաղաքական գործիչ, Քնեսեթի պատգամավոր «Հրեական տուն» կուսակցությունից։ Նախկինում եղել է արդարադատության նախարար Իսրայելի 34-րդ կառավարությունում։

Աելետ Շաքեդը (օրիորդական ազգանունը` Բեն Շաուլ) ծնվել է մայիսի 7-ին, Թել Ավիվում։ Նրա մայրը դպրոցում ուսուցչուհի է եղել, հայրը` հաշվապահ։ Ծառայել է Իսրայելի բանակում որպես դաստիարակչական աշխատանքներով հրահանգիչ Գոլանի հետևակային բրիգադում։ Ավարտել է Թել Ավիվի համալսարանը` բակալավրի աստիճանով էլեկտրոնիկայի և համակարգչային գիտության ոլորտում։ Ծրագրավորող է աշխատել, այնուհետև` Texas Instruments ընկերության մասնաբաժնի մարքեթինգի մենեջեր։

2006 թվականին քաղաքական գործունեությամբ է զբաղվել, 2006-ից 2008 թվականներին ղեկավարել է Բենյամին Նեթանյահուի գրասենյակը, որն այն ժամանակ եղել է ընդդիմության առաջնորդ։ 2012 թվականի հունվարին ընտրվել է Լիկուդի կենտրոնական կոմիտեում, բայց արդեն հունիս ամսում մտել է «Հրեական տուն» կուսակցության կազմի մեջ։ 2013 թվականի հունվարին 19-րդ գումարման ժամանակ ընտրվել է Քնեսեթի պատգամավոր, իսկ 2015 թվականի մարտին վերընտրվել է 20-րդ գումարման Քնեսեթում։ 2015 թվականի մայիսի 14-ին ընտրվել է Իսրայելի արդարադատության նախարար։ Մտել է Հա-Յամին հա-Հանդաշ ընտրական ցուցակի կազմի մեջ 2019 թվականի ընտրություններում։ Դաշինքը չի հաղթահարել ընտրական արգելքը։

Զբաղեցնում է քաղաքական առաջատար դիրքեր։ 2011 թվականից արշավ է կազմակերպել Աֆրիկայից դեպի Իսրայել անօրինական ներգաղթի դեմ, քննադատել է համազգային զորաբանակային Գալեյ Ցախալ ռադիոն` «ձախականության համար»։

Աիլետ Շաքեդը ամուսնացած է Իսրայելի հակաօդային պաշտպանության ուժերի օդաչուի հետ, ունի երկու երեխա։

Ծանոթագրություններ

Արտաքին հղումներ 
 Ayelet Shaked, Israel’s New Justice Minister, Shrugs Off Critics in Her Path. New York Times

Արդարադատության կին նախարարներ
Իսրայելի ներքին գործերի նախարարներ
Քնեսեթի 20-րդ գումարման պատգամավորներ
Իսրայելցի կանայք քաղաքականությունում
Քնեսեթի 22-րդ գումարման պատգամավորներ
Քնեսեթի կին անդամներ
Իսրայելի քաղաքական գործիչներ
Քնեսեթի 23-րդ գումարման պատգամավորներ
Իսրայելի հրեաներ
Իսրայելցի հասարակական գործիչներ
Հրեա գիտնականներ
Իսրայելցի կին ճարտարագետներ
21-րդ դարի իսրայելցի քաղաքական գործիչներ
Հրեա քաղաքական գործիչներ
Իսրայելի կին քաղաքական գործիչներ